text: Studentaskúlanæmingar gingu kravgongu at fáa nýggjan skúla. Hetta var 20. november 2007.
text: #000001
text: Eftir at hava verið niðurpíndur í nógv, nógv ár, við ongum viðlíkahaldi, er bygningurin nú so forfallin, at torført verður at gera nakað munagott so leingi sum næmingarnir framvegis eru har, einans lappaloysnir kunnu fremjast í verandi støðu. Eisini hetta talar fyri at bygt verður í Marknagili sum skjótast, og næmingarnir fluttir. Hetta fer so eisini at loysa trupulleikarnar sum alt økið kring skúlan í Hoydølum hevur fingið við óskipaðari parkering, tí ikki er ráðiligt at næmingarnir parkera á skúlans øki.
text: #000004
text: Ein tílík loysn hevði givið tøkt pláss úti á Debesartrøð, umframt at læraraskúlin hevði givið meira pláss til venjingarskúlan, og nøkur leigað høli gjørdust tøk í Jónas Broncksgøtu. Hesi tøku høli høvdu givið møguleikar at flutt stóran part av fyrisitingini úti í Tinganesi. Møguliga dámar fólki at arbeiða har úti, men øll hesi fólk gera eitt óneyðugt slit á økið við at kroysta bilar allastaðni, umframt at økið gerst trølsligt tí at ongin býr har. Allir skrivstovubygningar frá og við Portugálinum og niðaneftir skulu latast aftur til íbúðir, við bústaðarskyldu!
text: #000009